Artistul Mika a susținut pe YouTube concertul caritabil "I love Beirut".
Artistul Mika a susținut pe YouTube concertul "I love Beirut". Biletele la concertul online au costat 10 euro. Banii strânși vor merge la victimele exploziilor din capitala Libanului.
Născut la Beirut, cântărețul Mika a susținut un concert caritabil, difuzat live pe Youtube. Intitulat "I love Beirut", evenimentul s-a bucurat de prezența mai multor invitați surpriză.Biletele au costat 10 euro, 10 dolari sau 10 lire sterline, iar banii vor merge către două organizații de caritate: Crucea Roșie din Liban și Salvați Copiii Marea Britanie.Muzicianul britanico-libanez a scris o scrisoare emoționantă oamenilor din Liban la începutul lunii, în urma exploziei de la Beirut din 4 august. Artistul și-a exprimat durerea pentru conflictele politice desfășurate în țara în care s-a născut.Mika și familia sa au părăsit Libanul din cauza războiului civil, în 1982, și s-au mutat la Paris.